കെസിഇയു സംസ്ഥാന സമ്മേളനത്തിന് പ്രൗഢ തുടക്കം തൃശൂര് കേരള കോ ഓപ്പറേറ്റീവ് എംപ്ലോയീസ് യൂണിയന് സിഐടിയു 29ാം സംസ്ഥാന സമ്മേളനത്തിന് തൃശൂരില് തുടക്കമായി. കോവിലകത്തുംപാടം ജവഹര് ഓഡിറ്റോറിയത്തില് കെ നാരായണന് നഗര് കെസിഇയു സംസ്ഥാന പ്രസിഡന്റ് പി എം വഹീദ പതാക ഉയര്ത്തി. സിഐടിയു സംസ്ഥാന പ്രസിഡന്റ് ആനത്തലവട്ടം ആനന്ദന് സമ്മേളനം ഉദ്ഘാടനം ചെയ്തു. എസ് ടി ജെയ്സണ് രക്തസാക്ഷി പ്രമേയവും എം എന് മുരളി അനുശോചന പ്രമേയവും അവതരിപ്പിച്ചു. കെസിഇയു സംസ്ഥാന ജനറല് സെക്രട്ടറി വി എ രമേഷ് പ്രവര്ത്തന റിപ്പോര്ട്ടും ട്രഷറര് കെ ജെ അനില്കുമാര് കണക്കും അവതരിപ്പിച്ചു. സ്വാഗതസംഘം ചെയര്മാന് യു പി ജോസഫ് സ്വാഗതം പറഞ്ഞു. പി എം വാഹിദ, പി ജാനകി, എം സുരേഷ് എന്നിവരടങ്ങിയ പ്രസീഡിയം സമ്മേളനം നിയന്ത്രിച്ചു. കെ എസ് രാധാകൃഷ്ണന് കണ്വീനറായി മിനിറ്റ്സ് കമ്മിറ്റിയും എന് കെ രാമചന്ദ്രന് കണ്വീനറായി പ്രമേയ കമ്മിറ്റിയും സി സുരേശന് കണ്വീനറായി ക്രഡന്ഷ്യല് കമ്മിറ്റിയും പ്രവര്ത്തിച്ചു. കോവിഡ് മാനദണ്ഡങ്ങള് പാലിച്ചായിരുന്നു സമ്മേളനം. മഴ ദുരിതാശ്വാസ പ്രവര്ത്തനങ്ങളില് മുഴുവന് സഹകരണ ജീവനക്കാരും രംഗത്തിറങ്ങണമെന്നും സഹകരണ മന്ത്രാലയം രൂപീകരിക്കാനുള്ള നടപടികളില്നിന്ന് കേന്ദ്ര സര്ക്കാര് പിന്തിരിയണമെന്നും പ്രമേയം ആവശ്യപ്പെട്ടു. തിങ്കള് രാവിലെ ഒമ്ബതിന് ട്രേഡ്യൂണിയന് പ്രഭാഷണം സിഐടിയു സംസ്ഥാന ജനറല് സെക്രട്ടറി എളമരം കരീം ഉദ്ഘാടനം ചെയ്യും. സഹകരണമന്ത്രി വി എന് വാസവന് സഹകരണ പ്രഭാഷണം നടത്തും. സമ്മേളനം വൈകിട്ട് സമാപിക്കും.